b'\n_START_ARTICLE_\nKirkeg\xc3\xa5rd\n_START_PARAGRAPH_\nEn kirkeg\xc3\xa5rd er en begravelsesplads med tilknytning til en kirke._NEWLINE_I Danmark h\xc3\xb8rer n\xc3\xa6sten alle begravelsespladser under Folkekirken. Resten drives af kommunernes park- og vejafdelinger. I de fleste tilf\xc3\xa6lde er kirkeg\xc3\xa5rden placeret rundt om kirken, men i st\xc3\xb8rre byer er det ikke altid tilf\xc3\xa6ldet; her kan kirkeg\xc3\xa5rden godt v\xc3\xa6re placeret for sig selv. I disse tilf\xc3\xa6lde vil der dog ofte v\xc3\xa6re et kirkeg\xc3\xa5rdskapel.\n_START_SECTION_\nAssistenskirkeg\xc3\xa5rde\n_START_PARAGRAPH_\nHvis kirkeg\xc3\xa5rden er blevet for lille og ikke kan udbygges, har man oprettet "assistenskirkeg\xc3\xa5rde"  (latin assistens = assisterende). Assistens Kirkeg\xc3\xa5rd i K\xc3\xb8benhavn og Assistens Kirkeg\xc3\xa5rd i Odense er s\xc3\xa5ledes begge oprettet, fordi der var for lidt plads p\xc3\xa5 de eksisterende kirkeg\xc3\xa5rde._NEWLINE_Andre assistenskirkeg\xc3\xa5rde findes bl.a i  Fredericia, Haderslev, K\xc3\xb8ge, Nyk\xc3\xb8bing Sj\xc3\xa6lland, Skagen, Svendborg, Dianalund, Lyngby, Skibby, Horns Herred, Terslev, Haslev og p\xc3\xa5 den lille nordjyske \xc3\xb8 Hirsholmene. Assistens Kirkeg\xc3\xa5rd i K\xc3\xb8benhavn er s\xc3\xa6rlig kendt, fordi en r\xc3\xa6kke kendte personer ligger begravet her.'